**Nolikuma 2.pielikums**

**TEHNISKĀ SPECIFIKĀCIJA**

1. **Darba uzdevums**:
   1. Veikt Pārvietojamo sanitāro mezglu (biotualetes), t.sk. cilvēkiem ar īpašām vajadzībām, uzstādīšanu un apsaimniekošanu sanitārās tīrības nodrošināšanai pastāvīgai lietošanai un pašvaldības organizēto pasākumu laikā, Siguldas novada pašvaldības administratīvajā teritorijā.
   2. Veikt pārvietojamo sanitāro mezglu un roku mazgājamo iekārtu uzstādīšanu un apsaimniekošanu Pasūtītāja norādītajās vietās, paredzot pēc nepieciešamības: uzkrātā šķidruma izsūkšanu, biotualetes konteinera iepildīšanu ar ķīmisko sastāvu (smakas likvidētāju), sanitārā mezgla mazgāšanu, ziepju koncentrāta nodrošināšanu, tualetes papīra un dvieļu uzlikšanu, atkritumu konteineru papīra savākšanai nodrošināšanu u.c. darbus nepieciešamības gadījumā veikt sanitārā mezgla nomaiņu, darbus veicot saskaņā ar tehnisko specifikāciju un apsaimniekošanas darba grafiku.
   3. Veikt pastāvīgi izvietoto pārvietojamo sanitāro mezglu uzstādīšanu un apsaimniekošanu:
      1. **sezonas laikā** (kalendārā gada maijs – oktobris) **17 (septiņpadsmit)** gab.;
      2. **nesezonas laikā** (novembris – aprīlis) – **5 (pieci )** gab.
   4. Veikt pārvietojamo sanitāro mezglu uzstādīšanu un apsaimniekošanu, kas piemēroti cilvēkiem ar īpašām vajadzībām:
      1. sezonas laikā **3 (trīs)** gab.;
      2. nesezonas laikā **2 (divi)** gab.
   5. Veikt pārvietojamo sanitāro mezglu nodrošināšanu Pasūtītāja plānoto publisko pasākumu nodrošināšanai. Sanitārie mezgli – **100 gab.**
   6. Veikt roku mazgājamo iekārtu nodrošināšanu Pasūtītāja plānoto publisko pasākumu nodrošināšanai. Roku mazgājamās iekārtas – **20 gab**.
   7. Veikt pārvietojamo sanitāro mezglu papildus apkopi – **150 gab.**
   8. Veikt roku mazgājamās iekārtas papildus apkopi – **20 gab.**
2. **Pakalpojuma izpildes prasības**
   1. Jānodrošina standarta pārvietojamo sanitāro mezglu (t.sk. sanitārie mezgli, kas piemēroti cilvēkiem ar īpašām vajadzībām) uzstādīšanu un apsaimniekošanu (regulāru apkopi) pakalpojuma sniegšanas teritorijā.
   2. Jānodrošina standarta roku mazgājamo iekārtu uzstādīšanu un apsaimniekošanu (regulāru apkopi) pakalpojuma sniegšanas teritorijā.
   3. Pakalpojuma sniegšanas teritorija – Siguldas novads.
   4. Katrā pārvietojamo sanitāro mezglu apkopšanas (apkopes) reizē, jānodrošina sanitārā mezgla ģenerālā uzkopšana – fekālo atkritumu tvertnes tukšošana, aromātisko ķimikāliju atjaunošana, kabīnes virsmu tīrības atjaunošana un tualetes papīra izvietošana.
   5. Konkrētu pārvietojamo sanitāro mezglu izvietošanas vietu norāda Pasūtītājs.
   6. Atsevišķos gadījumos paredzēt apkalpošanas iespējas teritorijā ar specifiskiem piekļuves ierobežojumiem. Apkalpojošās tehnikas maksimālais augstums 2.40 m, platums 2.30 m, garums 7.50 m. Svara ierobežojums (pilna masa) līdz 7.5 t.
   7. Objektā vienlaicīgi novietotajiem sanitārajiem mezgliem jābūt vienā krāsā, stilistiski vienādiem.
   8. Veicot kārtējo pārvietojamo sanitāro mezglu vai roku mazgājamo iekārtu apkopšanu uzstādīšanas vietās jānodrošina piegružotās teritorijas sakopšana, ja teritorijas piesārņojums radies Pretendenta darbības rezultātā, vai no izmantotajiem saimniecības līdzekļiem (roku dvieļi, tualetes papīrs u.c).
   9. Veicot sanitāro mezglu apkalpošanas darbus stingri jāievēro sanitārās normas.
   10. Pretendentam pirms pārvietojamo sanitāro mezglu apsaimniekošanas darbu uzsākšanas ir jābūt noslēgtam līgumam par pārvietojamo sanitāro mezglu uzkrāto fekālo atkritumu apsaimniekošanu.
   11. Pēc pasūtītāja pieprasījuma Pretendentam uz pārvietojamo sanitāro mezglu kabīnēm (ieejas durvīm) jāizvieto papildus uzlīmes, nodalot sievietēm un vīriešiem paredzētos sanitāros mezglus.
   12. Uz pārvietojamo sanitāro mezglu kabīnēm jābūt uzlīmei ar Pretendenta uzņēmuma logo un kontakttālruni, lai iespējamā vandālisma gadījumā jebkuram būtu iespēja sazināties ar uzņēmuma pārstāvjiem un ziņot par notikušo.
   13. Izvietotie sanitārie mezgli ir Pretendenta īpašumā, kurš uzņemas visus riskus vandālisma gadījumā.
   14. Par nepieciešamo papildus apkopi Pasūtītājs informē elektroniski vai telefoniski.
   15. Sanitāro mezglu papildus apkope jāveic 1 (vienas) stundas laikā no informācijas saņemšanas brīža.
3. **Pastāvīgi izvietoto sanitāro mezglu uzturēšana.**
   1. Pastāvīgi izvietotajiem pārvietojamo sanitāro mezglu apkopšanas reizē, uzkopšana un to sanitārās tīrības nodrošināšana ir jāveic katrā pakalpojumu sniegšanas dienā **(piektdienās) līdz plkst. 8.00** no rīta.
   2. Apkopšanas regularitāte jāveic atbilstoši periodiem: sezonas laikā (maijs – oktobris), katrā nedēļas piektdienā, bet nesezonas laikā (novembris – maijs) ik pēc 2 (divām) nedēļām. (skat. uzstādīšanas un apsaimniekošanas grafiku, 2.1.pielikums).
   3. Neparedzētas izmaiņas apkopšanas regularitātes laikā, jāsaskaņo ar Pasūtītāju.
4. **Publisko pasākumu aprīkojums**.
   1. Jānodrošina pārvietojamo sanitāro mezglu un roku mazgājamo iekārtu uzstādīšanu un apsaimniekošanu Siguldas novada pašvaldības plānoto publisko pasākumu vajadzībām.
   2. Par pasākumiem nepieciešamo piegādājamo sanitāro mezglu skaitu un roku mazgājamo iekārtu skaitu, piegādes laiku, plānoto papildus apkopju skaitu u.c. informāciju Pasūtītājs informē ne vēlāk kā 3 (trīs) dienas pirms pasākuma.
   3. Pasākumiem paredzēto sanitāro mezglu uzstādīšana jāveic saskaņā ar Pasūtītāja norādījumiem. Sanitārajiem mezgliem jābūt apkoptiem, tīriem, aprīkotiem ar visiem nepieciešamajiem materiāliem (papīrs, pret smakas līdzekli u.c.) Sanitārais mezgls pasākumu nodrošināšanai, tiek uzstādīts uz norādīto pasākuma laiku, uzstādīšanas izmaksās iekļaujot sanitārā mezgla uzkopšanu pēc pasākuma.
   4. Pasūtījumu veic Pasūtītāja pilnvarots pasākuma organizētājs. Minimālais sanitāro mezglu vai papildus apkopes skaits ir 1 (viens) sanitārais mezgls, vai 1 (viena) apkopes reize.
   5. Pasākumiem paredzēto roku mazgāšanas iekārtu uzstādīšana jāveic saskaņā ar Pasūtītāja norādījumiem. Roku mazgāšanas iekārtām un papildus aprīkojumam – atkritumu savākšanas urnām, jābūt apkoptiem, tīriem, aprīkotiem ar visiem nepieciešamajiem materiāliem (ūdens, šķidrās ziepes, papīrs, atkritumu maisi utt.). Roku mazgāšanas iekārta uz aprīkojums pasākumu nodrošināšanai tiek uzstādīts uz norādīto pasākuma laiku, uzstādīšanās izmaksās iekļaujot iekārtu uzkopšanu pēc pasākuma.
   6. Uzstādītajām roku mazgājamajām iekārtām jābūt komplektā ar pietiekoša daudzuma atkritumu savākšanas urnām (aprīkotām ar atkritumu savākšanas maisiem, kas ievietoti urnā), kas paredzētas roku mazgājamās iekārtas atkritumu (papīru u.c.) savākšanai.
   7. Veicot roku mazgāšanas iekārtas papildus apkopi, jāveic iekārtas ģenerālo uzkopšanu, ūdens papildināšanu, šķidro ziepju uzpildīšanu, papīra dvieļu atjaunošanu, papīram paredzēto atkritumu urnu iztukšošanu.
   8. Pēc Pasūtītāja pieprasījuma veikt Pasākumu nodrošināšanas sanitāro mezglu papildus apkopi.
   9. Pasākumu laikā, kas notiek vairāk kā vienu dienu, pēc Pasūtītāja pieprasījuma Pretendentam jānodrošina apkopes personāla ar aprīkojumu dežūra pasākuma laikā, gadījumos, ja apkope jāveic īsā laika posmā, precīzi noteiktos laikos vai nepieciešama intensīva, vairākkārtēja uzkopšana. Pasūtītājs par pakalpojuma nepieciešamību informē Pretendentu 3 (trīs) dienas pirms plānotā pasākuma.
5. **Sanitāro mezglu apsaimniekošanu veikt ievērojot**:
   1. Latvijas Republikas Vides aizsardzības likumā (02.11.2006.) noteiktās prasības.
   2. Latvijas Republikas Atkritumu apsaimniekošanas likumā (28.10.2010.) noteiktās prasības.
   3. Veicot apsaimniekošanu nedrīkst negatīvi ietekmēt vidi, tai skaitā radīt apdraudējumu ūdeņiem, gaisam, augsnei, kā arī florai un faunai, radīt traucējošus trokšņus, smakas, apsaimniekošanu veikt tā, lai netiktu apdraudēta cilvēku veselība un dzīvība, kā arī personu manta.
6. **Pārvietojamo sanitāro mezglu apsaimniekošana nedrīkst negatīvi ietekmēt vidi**, tai skaitā:
   1. Radīt apdraudējumu ūdeņiem, gaisam, augsnei, kā arī florai un faunai.
   2. Radīt traucējošus trokšņus, smakas un piesārņot vidi.
   3. Pārvietojamo sanitāro mezglu apkalpošanu veikt tā, lai netiktu apdraudēta cilvēka dzīvība un veselība, kā arī trešo personu mantiskās vērtības.
7. **Cita informācija**:
   1. Pasūtītājs ir tiesīgs izmainīt pakalpojuma apjomu – samazinot vai palielinot teritorijā pastāvīgai lietošanai izvietoto sanitāro mezglu apjomu līdz 3 (trīs) sanitāro mezglu vienībām mēnesī.
   2. Pasūtītājam nav pienākums pilnībā izmantot norādīto sanitāro mezglu un roku mazgāšanas iekārtu skaitu pasākumu nodrošināšanai vai veikt papildus apkopes pēc nepieciešamības pilnā apjomā.

Pielikumā:

Sanitāro mezglu uzstādīšanas un apsaimniekošanas grafiks 2.1.pielikums (.*excel* formātā).